**Ministru kabineta noteikumu projekta "Grozījums Ministru kabineta 2010. gada 25. maija noteikumos Nr. 468 "Par Latvijas Republikas valdības un Krievijas Federācijas valdības vienošanos par Latvijas Republikas un Krievijas Federācijas pierobežas teritoriju iedzīvotāju savstarpējo braucienu vienkāršošanu"" sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta "Grozījums Ministru kabineta 2010. gada 25. maija noteikumos Nr. 468 "Par Latvijas Republikas valdības un Krievijas Federācijas valdības vienošanos par Latvijas Republikas un Krievijas Federācijas pierobežas teritoriju iedzīvotāju savstarpējo braucienu vienkāršošanu"" (turpmāk – noteikumu projekts) mērķis ir precizēt novadu pilsētu un pagastu nosaukumus atbilstoši Administratīvo teritoriju un apdzīvoto vietu likumam, neietekmējot pierobežas teritoriju iedzīvotāju savstarpējo braucienu kārtību.  Projekts stājas spēkā 2021. gada 1. jūlijā. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta iekārtas likuma 31. panta pirmās daļas 2. punkts.  Administratīvo teritoriju un apdzīvoto vietu likuma pārejas noteikumu 2. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2020. gada 23. jūnijā stājās spēkā Administratīvo teritoriju un apdzīvoto vietu likums un attiecīgi veikta administratīvi teritoriālā reforma. Šā likuma pielikumā ir uzskaitītas administratīvās teritorijas, to administratīvie centri un teritoriālā iedalījuma vienības.  Ministru kabineta 2010. gada 25. maija noteikumi Nr. 468 "Par Latvijas Republikas valdības un Krievijas Federācijas valdības vienošanos par Latvijas Republikas un Krievijas Federācijas pierobežas teritoriju iedzīvotāju savstarpējo braucienu vienkāršošanu" (turpmāk – noteikumi Nr. 468) paredz Latvijas Republikas un Krievijas Federācijas pierobežas teritoriju iedzīvotāju savstarpējo braucienu vienkāršošanu, kā arī noteic pierobežas teritorijas, uz kurām attiecas šo noteikumu regulējums. Papildus minētajam, 2013. gada 6. jūnijā stājās spēkā divpusējais līgums "Latvijas Republikas valdības un Krievijas Federācijas valdības Vienošanās par Latvijas Republikas un Krievijas Federācijas pierobežas teritoriju iedzīvotāju savstarpējo braucienu vienkāršošanu" (turpmāk – Vienošanās).  Izstrādājot noteikumu projektu, Ārlietu ministrija lūdza Vides aizsardzības un reģionālās attīstības ministriju (turpmāk – VARAM) sniegt skaidrojumu par administratīvi teritoriālās reformas ietekmi uz pierobežas teritoriju uzskaitījumu noteikumos Nr. 468. VARAM 2020. gada 28. decembra vēstulē Nr. 1-132/11605 Ārlietu ministrijai sniedza informāciju par noteikumos Nr. 468 norādīto pilsētu, pagastu un novadu nosaukumiem un tiem atbilstošām Administratīvo teritoriju un apdzīvoto vietu likumā noteiktajām administratīvajām teritorijām, to administratīvajiem centriem un teritoriālā iedalījuma vienībām.  Saskaņā ar Administratīvo teritoriju un apdzīvoto vietu likuma 5. panta pirmo daļu novada teritoriālais iedalījums ir pilsētas un pagasti. Attiecīgi, Latvijas un Krievijas pierobežas teritorijas pašvaldības ir apvienotas ar teritoriālo iedalījumu, kāds tām ir noteikts līdz 2021. gada 1. jūlijam. Kā īpašu gadījumu Latvijas - Krievijas pierobežā var minēt Baltinavas novada teritoriju, kuru līdz šim veidoja viens pagasts, līdz ar to Baltinavas novads netika iedalīts teritoriālā iedalījuma vienībās. No 2021. gada 1. jūlija Baltinavas novada teritorija būs Baltinavas pagasts Balvu novadā.  Lai gan administratīvi teritoriālā reforma neizmaina pierobežas teritorijas ģeogrāfiskās robežas, atbilstoši Administratīvo teritoriju un apdzīvoto vietu likuma 5. panta otrajai daļai ir precizēta daļa no pierobežas teritoriju novadu pilsētu un pagastu nosaukumiem.  Grozījumi Vienošanās tekstā nav nepieciešami, jo administratīvi teritoriālā reforma neietekmē pierobežas teritoriju iedzīvotāju savstarpējo braucienu kārtību, kā arī teritoriju, uz kuru tā ir attiecināta, bet gan nosaka administratīvo teritoriju nosaukumus, to administratīvos centrus un teritoriālā iedalījuma vienības. Jaunais administratīvi teritoriālais iedalījums pierobežā ir Vienošanās piemērošanas jautājums, kas neskar Vienošanās izpildi pēc būtības. Ievērojot minēto, Latvijas Republika informēs Krievijas Federāciju par jaunajiem novadu pilsētu un novadu pagastu nosaukumiem diplomātiskās sarakstes ceļā.  Noteikumu projekts stājas spēkā 2021. gada 1. jūlijā, jo Administratīvo teritoriju un apdzīvoto vietu likuma pārejas noteikumu 2. punkts paredz, ka ar šā likuma spēkā stāšanos republikas pilsētu un novadu pašvaldības turpina pildīt savas funkcijas un uzdevumus normatīvajos aktos noteiktajā kārtībā līdz 2021. gada pašvaldību vēlēšanās ievēlētās pašvaldības domes pirmajai sēdei, kura tiek sasaukta 2021. gada 1. jūlijā. Līdz ar 2021. gada pašvaldību vēlēšanās jaunievēlētās pašvaldības domes pirmo sēdi izbeidzas visu bijušo pašvaldību domju pilnvaras. |
| 3. | Projekta izstrādē iesaistītās institūcijas un publiskas personas kapitālsabiedrības | Ārlietu ministrija |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz Latvijas Republikas un Krievijas Federācijas pierobežas teritoriju iedzīvotājiem, kuri ir tiesīgi pieprasīt pierobežas satiksmes atļaujas. |
| 2. | Tiesiskā regulējuma ietekme uz tautsaimniecību un administratīvo slogu | Nav |
| 3. | Administratīvo izmaksu monetārs novērtējums | Noteikumu projekts nerada papildus izmaksas. |
| 4. | Atbilstības izmaksu monetārs novērtējums | Nav |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību akti | Nav |
| 2. | Atbildīgā institūcija | Ārlietu ministrija |
| 3. | Cita informācija | Nav |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Nav |
| 2. | Citas starptautiskās saistības | 2013. gada 6. jūnija divpusējais līgums "Latvijas Republikas valdības un Krievijas Federācijas valdības Vienošanās par Latvijas Republikas un Krievijas Federācijas pierobežas teritoriju iedzīvotāju savstarpējo braucienu vienkāršošanu" |
| 3. | Cita informācija | Nav |

|  |  |  |
| --- | --- | --- |
| **1. tabula Tiesību akta projekta atbilstība ES tiesību aktiem** | | |
| Projekts šo jomu neskar. | | |
| **2. tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | 2013. gada 6. jūnija divpusējais līgums "Latvijas Republikas valdības un Krievijas Federācijas valdības Vienošanās par Latvijas Republikas un Krievijas Federācijas pierobežas teritoriju iedzīvotāju savstarpējo braucienu vienkāršošanu" | |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta. Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji. Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā. Norāda institūciju, kas ir atbildīga par šo saistību izpildi pilnībā |
| Puses saskaņo pierobežas teritoriju sarakstu pa diplomātiskajiem kanāliem. | Vienošanās 1. pants, termina "pierobežas teritorijas" skaidrojums. | Starptautisko saistību izpilde tiks nodrošināta pilnībā diplomātiskās sarakstes ceļā pēc noteikumu projekta spēkā stāšanās. Atbildīgā institūcija par šo saistību izpildi ir Ārlietu ministrija. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Nav | |
| Cita informācija | Nav | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalības aktivitātes nav notikušas, jo noteikumu projekts nekādā veidā neierobežo un nesašaurina nevienas personu grupas vai indivīda tiesības. |
| 2. | Sabiedrības līdzdalība projekta izstrādē | Nav |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ārlietu ministrija |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde notiks esošo pārvaldes funkciju ietvaros.  Noteikumu projekts neparedz jaunu institūciju izveidi, esošo likvidēšanu vai reorganizāciju. |
| 3. | Cita informācija | Nav |

Ārlietu ministrs E.Rinkēvičs

Štrassere 67016 141

ilze.strassere@mfa.gov.lv